Regionsrådsmedlem Vagn Olesen kræver Sygehusdirektør Christen Lyhne fyret for ikke at have lavet de rigtige beregninger omkring sygehusene i Himmerland. Det er ikke faldet i god jord hos regionsrådskollegerne. - Jeg tror at han har været igennem en længere kammeratlig samtale hos gruppeformanden (red. Ulla Astman), siger Orla Hav (Soc.dem.) til TV2/NORD. Forsidehistorien fra Nordjyske blev i dag diskuteret af regionens forretningsudvalg. - Et enigt forretningsudvalg bakker op om sygehusdirektør Christen Lyhne, siger Orla Hav. Regionsrådsformanden undskylder næsten på vegne af sin partikammerat. - Vi trækker store veksler på vores medarbejdere i denne sag, og jeg beklager meget at der kommer sådanne angreb på enkeltpersoner, siger Orla Hav.
Et medlem af regionrsrådet kræver i dagens udgave af Nordjyske, chefen for Sygehus Himmerland fyret. Et enigt forretningsudvalg bakker dog op om sygehusdirektøren.